
Въведение 

Управлението на качеството е непрекъснат процес на организационно развитие, основан на анализиране, планиране, изпълнение на дейности, оценяване и внасяне на подобрения в работата на детската градина. 

Повишаването на качеството на образованието се постига чрез приемственост и синхрон между проверените традиции на българската образователна система и предизвикателствата на съвременните иновации и технологии. 

Мерките за повишаване на качеството на образованието са съобразени с изискванията на Закона за предучилищно и училищно образование, за модернизиране на образователната система и с общия интерес – детската градина да се превърне в привлекателна среда за обучение, възпитание и социализация на децата и активен участник в модели за „учене през целия живот”. 

Оценяване на качеството на образованието се извършва чрез самооценяване и инспектиране. 

Самооценяването се извършва при условия и по ред, определени с държавния образователен стандарт за управлението на качеството в институциите, а инспектирането - при условия и по ред, определени с държавния образователен стандарт за инспектирането на детските градини и училищата. 

Съобразно изисквания в Закона за предучилищното и училищното образование, свързан с управлението на качеството в детската градина, е въведено изискването за самооценяване (вътрешна система за управление на качеството в училищата и детските градини). То се извършва ежегодно от комисия в детската градина, чрез дейности, процедури и критерии, приети  от детската градина. 

Областите, които подлежат на самооценяване, са: 

управлението - ефективното разпределяне, използването и управлението на ресурсите за повишаване на качеството в институцията; Взаимодействие на детската градина с родителската общност; Дейността на Обществения съвет към детската градина;
образователният процес, който включва обучение, възпитание и социализация; 

взаимодействието на образователната институция с всички заинтересовани страни. 

В процеса на оценяване участват децата от различните възрастови групи, учителите, директора,  както и родителите. 

Етапи на самооценяването : 
1.Определяне на работната група; 

2.Обучение на членовете на работната група; 

3.Подготовка – работната група предлага на директора  дейностите, процедурите, критериите, показателите и инструментите за самооценяване на качеството на предоставяното образование в детската градина ( вписват се в правилника за дейността на детската градина, приемат са на педагогически съвет и се утвърждават от директора);
4.Провеждане на информационна кампания сред учителите  и родителите; 

5.Проучване на мнението на родителите за качеството на образователните услуги и цялостната дейност на детската градина; 

6.Провеждане на самооценяването; 

7.Обработване на информацията от проведеното самооценяване; 

8.Анализиране на получените резултати от самооценяването; 

9.Предлагане на мерки за повишаване на качеството на предоставяното образование, възпитанието и социализацията на всички участници в процеса на самооценяване; 

10.Изготвяне на доклад - анализ за процеса на самооценяване, оценка на резултатите и постиженията, от проведената дейност от самооценяването; 

11. Утвърждаване на доклада от самооценяването. 
Докладът от самооценяването съдържа: 

1.Информация за условията на вътрешната и външната среда, в която функционира детската градина през периода на самооценяването; 

2.Данни за използваните инструменти при самооценяването; 

3.Данни за резултатите от самооценяването; 

4.Сравнение на данните с резултатите от предходното самооценяване; 

5.Анализ на резултатите от самооценяването; 

6.Предложения за мерки за внасяне на подобрения в работата на институцията за повишаване на качеството на предоставяното образование, срокове и отговорни лица за тяхното изпълнение. 

Новата концепция за подобряване на качеството на образованието в ДГ №105 „Ракета“  е съобразена с условията на извънредната епидемична обстановка към момента и изисква положителни промени в областите: 

управление на образованието - гарантирано участие на гражданското общество в изработването, прилагането и мониторинга на стратегиите за развитие на образованието при наличието на епидемия; 

образователна среда- изграждане на безопасна, здравословна, сигурна и толерантна образователна среда, насърчаваща индивидуалното развитие; ясно определени задължителни знания и умения; привлекателни форми на обучение /при необходимост и дистанционна/, представящи разбираемо учебното съдържание; измерими образователни резултати; широко навлизане на нови информационни и комуникационни технологии; 
учителска професия - целенасочени политики в областта на квалификацията на учителите и усвояване техники на преподаване чрез дистанционни форми; 

мониторинг - създаване на системи за ефективно измерване на образователните постижения и системи за мониторинг на дейността на учителя и образователната институция. 

 Принципите за управление на качеството са:
1.ефикасност и ефективност;
2.ангажираност и сътрудничество;
3.прозрачност и публичност;
4.автономност; 

5.самоуправление. 

Мерките за повишаване на качеството на предлаганото образование в ДГ № 105 „Ракета“ се основават на:
Закона за предучилищното и училищното образование, 
Националната стратегия за развитие на педагогическите кадри (2014 - 2021) 

Наредба № 5 на МОН за детските градини 

Насоките на работа в детските градини през учебната 2020/2021 г.в условията на COVID-19 на МОН
ВИЗИЯ: 
Изграждане на привлекателна и  достъпна образователна и възпитателна среда, която насърчава и подкрепя всяка отделна детска личност в нейния стремеж към творческо и личностно развитие.

Детската градина  като институция осъзнава мисията си да обучава, възпитава и социализира децата според държавните образователни стандарти, в духа на българските традиционни ценности и общите човешки и демократични ценности на обединена Европа. Да развива индивидуалността и творческите заложби на всички деца, за да посрещнат предизвикателствата на своето време, да правят своя избор в бъдеще, дори и в условията на епидемична обстановка. 
ПРИОРИТЕТИ:

1. Анкетно проучване на дефицитите  на учителите за допълнителна квалификация; 

2. Участие в  квалификационни курсове – присъствено или чрез онлайн-обучения; 

3. Обмен на добри практики  по различни образователни направления чрез национална електронна библиотека на учителите към МОН ; 

4. Задължително въвеждане на ИКТ за по-голяма  ефикасност на преподавателската работа, предвид условията на епидемия.

ЦЕЛИ И ДЕЙНОСТИ ЗА ПОВИШАВАНЕ КАЧЕСТВОТО НА ОБРАЗОВАНИЕ,  СЪОБРАЗНО УСЛОВИЯТА НА ИЗВЪНРЕДНА ЕПИДЕМИЧНА ОБСТАНВКА:
1.Повишаване на качеството на образование .
	1.1. Използване на съвременни методи и похвати; 

1.2. Използване възможностите на индивидуална и групова организация чрез различни електронни устройства; 

1.3. Обогатяване системата на диагностика; 

1.4. Усъвършенстване на процесите на планиране, организиране и провеждане на съдържателен образователен процес; 

1.5.Въвеждане на нетрадиционни интерактивни техники  за личностно развитие на всички деца;
1.6. Поддържане на педагогическите дейности извън ДОС – доброволен труд на учителките, или заплащане от родителите; 

1.7.Публичност и популяризиране на предлаганото възпитание и образование в детската градина; 
1.8. Прилагане на интерактивни и иновационни начини на възпитание и преподаване; 
1.9.Участие на децата в различни практически форми за опредметяване на усвоени теоретични знания - екскурзии, конкурси, състезания, викторини, творчески работилници  и др.; 
1.10.Повишаване качеството на публичните изяви на децата;
1.11.Реализиране на превенция на насилието и агресията сред децата.


2.Модернизиране на материалната база.
	2.1.Непрекъснато обновяване на материално-техническа база, в съответствие с изискванията на ДОС. 
2.2.Въвеждане на ИКТ средствата за по-добро качество в образователния процес.


3.Повишаване квалификацията на педагогическите кадри.
	3.1. Осигуряване на условия за участие в квалификационни форми. 

3.2. Обмяна на опит.

3.3. Включване в обучителни програми. 


4.Обмен на добри практики в обучението.
	4.1.Обмен на информация и съобщения чрез е- mail.

4.2.Открити ситуации.


5.Взаимодействие с родителите .
	5.1. Дигитална грамотност на съвременните родители, учители и деца. 
5.2. Срещи с родителите  за планиране на общи цели и задачи, за разрешаване на възникнали проблеми и казуси, и др. осъществявани чрез недиректен  контакт – онлайн срещи  др.
5.3. По-активно педагогическо взаимодействие между „детската градина и семейството“, както и с други структури на местно и регионално равнище да се осъществява след преминаване на опасната обстановка в условията на COVID-19=


6.Механизъм за вътрешен мониторинг и контрол на качеството. 
	6.1.Вътрешен: констатации, изводи и препоръки на Директора с цел усъвършенстване на процеса за осигуряване и повишаване качеството на образованието. 
6.2.Външен: оценки и препоръки от регионалното управление на образованието и Министерството на образованието и науката. 



7.Финансиране
	7.1.Финансирането на дейностите по самооценяването е чрез делегирания бюджет и от собствени приходи,  като се спазват принципите на публичност и прозрачност.


Отговорници за изпълнение на дейностите са : директор и учителите по групи.

Срок: 2020/2021 учебна  година.   
Мерките са приети, съгласно Чл.263, ал.1 т.7 от ЗПУО на ПС  № 1/.09.2019 г. и утвърдени със Заповед №ЗД-9/17.09.2020 г.

